กหดหกดหกดหกดประกาศธนาคารแห่งประเทศไทยเรื่องการตีราคาอสังหาริมทรัพย์เพื่อขออนุมัตินับมูลค่าส่วนที่เพิ่มเข้าเป็นเงินกองทุนชั้นที่ ๒ของบริษัทเงินทุน------------ อาศัยอำนาจตามความในมาตรา๔ แห่งพระราชบัญญัติการประกอบธุรกิจเงินทุน ธุรกิจ หลักทรัพย์ และธุรกิจเครดิตฟองซิเอร์ พ.ศ.. ๒๕๒๒ ซึ่งแก้ไขเพิ่มเติมโดยพระราชบัญญัติการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ (ฉบับที่ ๓) พ.ศ. ๒๕๓๕ธนาคารแห่งประเทศไทยกำหนดชนิดประเภท และการคำนวณเงินสำรองจากการตีราคาสินทรัพย์เพื่อถือเป็นเงินกองทุนดังต่อไปนี้ ข้อ๑ให้ยกเลิกประกาศธนาคารแห่งประเทศไทย เรื่อง หลักเกณฑ์ในการตีราคาสินทรัพย์เพิ่ม ลงวันที่ ๒๔ ธันวาคม ๒๕๓๖ และประกาศธนาคารแห่งประเทศไทย เรื่องหลักเกณฑ์ในการตีราคาสินทรัพย์เพิ่ม (ฉบับที่ ๒) พ.ศ. ๒๕๓๙ ลงวันที่ ๒๙ สิงหาคม ๒๕๓๙ ข้อ๒ ในประกาศนี้ "เงินกองทุนชั้นที่๒" หมายความว่า (๑)เงินสำรองจากมูลค่าส่วนที่เพิ่มขึ้นจากการตีราคาที่ดินอาคารและห้องชุดในอาคารชุด ตามหลักเกณฑ์ วิธีการ และเงื่อนไขที่ธนาคารแห่งประเทศกำหนด เงินสำรองสำหรับสินทรัพย์จัดชั้นปกติ ซึ่งได้กันไว้ตามนัยประกาศธนาคารแห่งประเทศไทย เรื่องสินทรัพย์ที่ไม่มีราคาหรือเรียกคืนไม่ได้และสินทรัพย์ที่สงสัยว่าจะไม่มีราคาหรือเรียกคืนไม่ได้ลงวันที่ ๑๗ มีนาคม ๒๕๔๓ หรือที่จะแก้ไขเพิ่มเติมภายหลัง ทั้งนี้บริษัทเงินทุนจะนับเงินสำรองสำหรับสินทรัพย์จัดชั้นปกติเข้าเป็นกองทุนไม่ได้เกินร้อยละ ๑.๒๕ ของยอดสินทรัพย์เสี่ยง (๒)เงินที่บริษัทเงินทุนได้รับจากการออกตราสารตามประเภท จำนวน หลักเกณฑ์วิธีการ และเงื่อนไขที่ธนาคารแห่งประเทศไทยกำหนด (๓)เงินที่บริษัทเงินทุนได้รับจากการออกหุ้นบุริมสิทธิ์ชนิดสะสมเงินปันผล ทั้งนี้ เงินกองทุนชั้นที่ ๒ต้องมีจำนวนสูงสุดไม่เกินเงินกองทุนชั้นที่ ๑ และการออกหุ้นบุริมสิทธิ์ชนิดสะสมเงินปันผล จะต้องเป็นไปตามหลักเกณฑ์ วิธีการและเงื่อนไขที่ธนาคารแห่งประเทศไทยกำหนด ข้อ๓บริษัทเงินทุนอาจนับเงินสำรองจากการตีราคาที่ดิน อาคาร หรือห้องชุดในอาคารชุดเข้าเป็นเงินกองทุนชั้นที่ ๒ ได้ตามหลักเกณฑ์ วิธีการ และเงื่อนไขที่กำหนดในประกาศนี้ ข้อ๔บริษัทเงินทุนซึ่งประสงค์จะนับเงินสำรองตามข้อ ๓ เป็นเงินกองทุนชั้นที่ ๒ต้องยื่นคำขอต่อธนาคารแห่งประเทศไทย และให้นับรวมเป็นเงินกองทุนชั้นที่ ๒ได้เมื่อได้รับอนุมัติแล้ว ข้อ๕ การตีราคาและการบันทึกบัญชีที่ดินและอาคาร ให้ปฏิบัติตามมาตรฐานการบัญชีที่เกี่ยวข้องของสมาคมนักบัญชีและผู้สอบบัญขีรับอนุญาตแห่งประเทศไทย ข้อ๖การนับมูลค่าส่วนที่เพิ่มขึ้นจากการตีราคาที่ดินเป็นเงินกองทุนชั้นที่ ๒ให้ปฏิบัติตามหลักเกณฑ์ วิธีการ และเงื่อนไขดังต่อไปนี้ ๖.๑ที่ดินที่สามารถนับมูลค่าส่วนที่เพิ่มขึ้นจากการตีราคาเป็นเงินกองทุนชั้นที่๒ ได้ ต้องมีลักษณะดังนี้ (๑) เป็นที่ดินตามนัยมาตรา ๒๐ (๒) (ก)แห่งพระราชบัญญัติการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒ซึ่งแก้ไขเพิ่มเติมโดยพระราชกำหนดแก้ไขเพิ่มเติมตามพระราชบัญญัติการประกอบธุรกิจเงินเงินทุน ธุรกิจหลักทรัพย์และธุรกิจเครดิตฟองซิเอร์ พ.ศ. ๒๕๒๒ (ฉบับที่ ๒) พ.ศ. ๒๕๒๘ (๒)เป็นที่ดินที่บริษัทเงินทุนนั้นมีกรรมสิทธิ์หรือมีสิทธิครอบครองหนังสือแสดงสิทธิในที่ดินแต่เพียงผู้เดียวและปราศจากภาระผูกพันเหนือที่ดินดังกล่าว (๓) เป็นที่ดินซึ่งมีการตีราคาไว้ไม่เกินกว่า๖ เดือนนับจากวันที่ในรายงานที่ให้มูลค่าทรัพย์สินที่ออกโดยปริษัทประเมินมูลค่าทรัพย์สินเว้นแต่การยื่นคำขอสำหรับงวดปี ๒๕๔๓ หากบริษัทเงินทุนได้ตีราคาโดยถือปฏิบัติตามมาตรฐานการบัญชีฉบับที่ ๓๒ เรื่อง ที่ดิน อาคารและอุปกรณ์บริษัทเงินทุนอาจใช้ราคาที่ตีไว้เกินกว่า ๖ เดือนได้โดยให้ชี้แจ้งเหตุผลในรายละเอียดประกอบคำขอ ๖.๒การตีราคาที่ดินเพื่อขออนุมัตินับมูลค่าส่วนที่เพิ่มขึ้นเข้าเป็นเงินกองทุนชั้นที่๒ บริษัทเงินทุนต้องใช้บริษํทประเมินมูลค่าทรัพย์สินเพื่อวัตถุประสงค์สาธารณะในการเปิดเผยข้อมูลต่อประชาชนที่ได้รับความเห็นชอบของสำนักงานคณะกรรมการกำกับหลักทรัพย์และตลาดหลักทรัพย์หรือบริษัทประเมินมูลค่าทรัพย์สินที่ได้รับความเห็นชอบจากธนาคารแห่งประเทศไทย ทั้งนี้บริษัทประเมินมูลค่าทรัพย์สินนั้นต้องไม่มีความสัมพันธ์หรือมีผลประโยชน์ใด ๆเกี่ยวข้องกับธนาคารพาณิชย์ดังกล่าว ๖.๓ในการยื่นคำขอต้องเป็นการยื่นคำขอสำหรับที่ดินทุกแปลงที่เข้าข่ายตามข้อ ๖.๑ในคราวเดียวกัน โดยให้ปฏิบัติโดยยึดหลักความสม่ำเสมอแต่จะยื่นคำขอมากกว่า ๑ครั้ง ในระยะ ๓ ปีไม่ได้ ๖.๔ให้บริษัทเงินทุนแสดงการคำนวณราคาที่ดินและมูลค่าที่เพิ่มขึ้นของที่ดินทุกแปลงตามข้อ ๖.๑ อย่างชัดเจน ตามแบบง.ท. ๒/๑ ที่แนบท้ายประกาศนี้ และให้แสดงหลักเกณฑ์การตีราคา รวมทั้งรายละเอียดในการคำนวณประกอบด้วย ในกรณีที่ดิน ซึ่งประกอบด้วยโฉนดย่อยหลายแปลงและแต่ละโฉนดมีราคาประเมินไม่เท่ากันให้บริษัทเงินทุนแสดงจำนวนเนื้อที่เป็นตารางวาสำหรับแต่ละราคาของแต่ละโฉนด และสำหรับกรณีที่ดินซึ่งมีเนื้อที่รวมตั้งแต่ ๑ ไร่ขึ้นไปขึ้นไปให้แนบสำเนาภาพถ่ายเอกสารแสดงกรรมสิทธิ์หรือสิทธิครอบครองในที่ดินด้วยทั้งนี้การตีราคาที่ดินทุกกรณีจะต้องได้รับความเห็นชอบจากผู้สอบบัญชีของบริษัทเงินทุนว่าเป็นไปตามแนวทางที่ธนาคารแห่งประเทศไทยกำหนดและมีวิธีปฏิบัติและการบันทึกบัญชีเป็นไปตามมาตรฐานการบัญชี ๖.๕ในการยื่นคำขออนุมัตินับมูลค่าส่วนที่เพิ่มขึ้นจากการตีราคาที่ดินเป็นเงินกองทุนชั้นที่ ๒ ให้แนบเอกสารหลักฐานดังต่อไปนี้ประกอบคำขอด้วย (๑)รายงานการคำนวณมูลค่าเพิ่มจากการตีราคาที่ดินตามแบบ ง.ท. ๒/๑ (๒) รายงานการนับเงินสำรองจากการตีราคาที่ดินอาคารและห้องชุดในอาคารชุด เข้าเป็นเงินกองทุนชั้นที่ ๒ ตามแบบ ง.ท. ๒/๓ ที่แนบท้ายประกาศนี้ (๓) ภาพถ่ายเอกสารแสดงกรรมสิทธิในที่ดิน (๔)รายงานแสดงรายละเอียดการตีราคาที่ดินจากบริษัทประเมินมูลค่าทรัพย์สินตามข้อ ๖.๒ ๖.๖ ให้บริษัทเงินทุนนับมูลค่าส่วนที่เพิ่มขึ้นจากการตีราคาที่ดินเข้าเป็นเงินกองทุนชั้นที่๒ ได้ไม่เกินร้อยละ ๗๐ของมูลค่าส่วนที่เพิ่มขึ้นจากราคาทุนทั้งสิ้นแต่ไม่เกินจำนวนที่ได้รับอนุมัติจากธนาคารแห่งประเทศไทย ทั้งนี้ธนาคารแห่งประเทศไทยอาจทำการทบทวนข้อกำหนดอัตราส่วนการนับมูลค่าส่วนที่เพิ่มขึ้นจากการตีราคาที่ดินเข้าเป็นเงินกองทุนชั้นที่ ๒ภายหลังงวดการบัญชีสิ้นสุดวันที่ ๓๑ ธันวาคม ๒๕๔๖ ก็ได้ ๖.๗เมื่อได้รับอนุมัติจากธนาคารแห่งประเทศไทยแล้วให้บริษัทเงินทุนแสดงมูลค่าส่วนที่เพิ่มขึ้นจากการตีราคาที่ดินเฉพาะส่วนที่ได้รับอนุญาตให้นับเข้าเป็นเงินกองทุนตามข้อ๖.๖ ไว้ภายใต้หัวข้อมูลค่าส่วนเพิ่มจากการตีราคาที่ดินในแบบรายงานตาราง บง. ๓/๖"เงินกองทุนตามกฎหมาย" ๖.๘ในกรณีที่ราคาตามบัญชีของที่ดินแปลงที่เคยมีการตีราคาเพิ่มและได้รับอนุมัติให้นับเป็นเงินกองทุนชั้นที่ ๒ ไปแล้ว มีมูลค่าลดลงอันเกิดจากการด้อยค่าบริษัทเงินทุนต้องหักส่วนที่ลดลงดังกล่าวออกจากเงินกองทุนชั้นที่ ๒ ในอัตราส่วนเดียวกับจำนวนที่ด้อยค่า ๖.๙เมื่อบริษัทเงินทุนจำหน่ายที่ดินที่เคยตีราคาเพิ่มและนับเข้าเป็นเงินกองทุนชั้นที่๒ ให้บริษัทเงินทุนรายงานการจำหน่ายที่ดินแปลงดังกล่าวต่อธนาคารแห่งประเทศไทยภายใน ๗ วัน นับแต่วันจดทะเบียนโอนที่ดินและให้หักมูลค่าส่วนที่เพิ่มขึ้นจากการตีราคาของที่ดินแปลงนั้นออกจากเงินกองทุนชั้นที่๒ ในอัตราส่วนเดียวกับจำนวนที่จำหน่ายออกไป ข้อ๗ การนับมูลค่าส่วนที่เพิ่มขึ้นจากการตีราคาอาคารหรือห้องชุดในอาคารชุดเป็นเงินกองทุนขั้นที่ ๒ ให้ปฏิบัติตามหลักเกณฑ์ วิธีการ และเงื่อนไขดังต่อไปนี้ ๗.๑อาคารหรือห้องชุดในอาคารชุดที่สามารถนับมูลค่าส่วนที่เพิ่มขึ้นจากการตีราคาเป็นเงินกองทุนชั้นที่ ๒ ได้ ต้องมีลักษณะดังนี้ (๑) เป็นอาคารที่ตั้งอยู่บนที่ดินที่บริษัทเงินทุนมีกรรมสิทธิ์หรือสิทธิครอบครองตามหนังสือ แสดงสิทธิในที่ดิน และที่ดินดังกล่าวต้องปราศจากภาระผูกพัน (๒) เป็นอาคารหรือห้องชุดในอาคารชุดตามนัยมาตรา ๒๐ (๒) (ก) แห่งพระราชบัญญัติการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์พ.ศ. ๒๕๒๒ ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒ (ฉบับที่ ๒) พ.ศ. ๒๕๒๘ (๓)เป็นอาคารหรือห้องชุดในอาคารชุดที่บริษัทเงินทุนมีกรรมสิทธิ์แต่เพียงเดียวและปราศจากภาระผูกพันใด ๆ (๔)เป็นอาคารหรือห้องชุดในอาคารชุดที่เอาประกันอัคคีภัยไว้เต็มมูลค่าและระบุให้บริษัทเงินทุนนั้นเป็นผู้รับประโยชน์เพียงผู้เดียว (๕)เป็นอาคารหรือห้องชุดในอาคารชุดซึ่งมีการตีราคาไว้ไม่เกินกว่า ๖ เดือน นับจากวันที่ในรายงานที่ให้มูลค่าทรัพย์สินที่ออกโดยบริษัทประเมินมูลค่าทรัพย์สินเว้นแต่การยื่นคำขอสำหรับงวดปี ๒๕๔๓ หากบริษัทเงินทุนได้ตีราคาโดยถือปฏิบัติตามมาตรฐานการบัญชี ฉบับที่ ๓๒เรื่อง ที่ดิน อาคารและอุปกรณ์ บริษัทเงินทุนอาจใช้ราคาที่ตีไว้เกินกว่า ๖ เดือนได้โดยให้ชี้แจงเหตุผลในรายละเอียดประกอบคำขอ ๗.๒การตีราคาอาคารหรือห้องชุดในอาคารชุดเพื่อขออนุมัตินับมูลค่าส่วนที่เพิ่มเข้าเป็นกองทุนชั้นที่ ๒บริษัทเงินทุนต้องใช้บริษัทประเมินมูลค่าทรัพย์สินเพื่อวัตถุประสงค์สาธารณะในการเปิดเผยข้อมูลต่อประชาชนที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์หรือบริษัทประเมินมูลค่าทรัพย์สินที่ได้รับความเห็นชอบจากธนาคารแห่งประเทศไทย ทั้งนี้ บริษัทประเมินมูลค่าทรัพย์สินนั้นต้องไม่มีความสัมพันธ์หรือมีผลประโยชน์ใด ๆ เกี่ยวข้องกับธนาคารพาณิชย์ดังกล่าว ๗.๓ ในการยื่นคำขอสำหรับอาคารต้องเป็นการยื่นคำขอสำหรับอาคารทุกหลังที่เข้าข่ายตามข้อ ๗.๑ ในคราวเดียวกัน โดยให้ปฏิบัติโดยยึดหลักความสม่ำเสมอ แต่จะยื่นคำขอมากกว่า ๑ ครั้ง ในระยะ ๓ ปีไม่ได้ ๗.๔ ในการยื่นคำขอสำหรับห้องชุดในอาคารชุดต้องเป็นการยื่นคำขอสำหรับห้องชุดในอาคารชุดในอาคารชุดทุกห้องที่เข้าข่ายตามข้อ ๗.๑ในคราวเดียวกันโดยให้ปฏิบัติโดยยึดหลักความสม่ำเสมอ โดยให้ทำการตีราคาและยื่นคำขอเป็นประจำทุกปี ๗.๕ให้บริษัทเงินทุนแสดงรายการผลการคำนวณราคาอาคารหรือห้องชุดในอาคารชุด และมูลค่าส่วนที่เพิ่มขึ้นของอาคารหรือห้องชุดทุกหลังตามข้อ ๗.๑ ตามแบบ ง.ท.๒/๒.๑ และแบบ ง.ท. ๒/๒.๒ ที่แนบท้ายประกาศนี้และให้แสดงหลักเกณฑ์การตีราคารวมทั้งรายละเอียดในการคำนวณประกอบด้วย ทั้งนี้ การตีราคาอาคารหรือห้องชุดในอาคารชุดทุกกรณีจะต้องได้รับความเห็นชอบจากผู้สอบบัญชีของบริษัทเงินทุนว่าเป็นไปตามแนวทางที่ธนาคารแห่งประเทศไทยกำหนดและมีวิธีปฏิบัติและการบันทึกบัญชีเป็นไปตามมาตรฐานการบัญชี ๗.๖ในการยื่นคำขออนุมัตินับมูลค่าส่วนที่เพิ่มขึ้นจากการตีราคาอาคารหรือห้องชุดในอาคารชุดเป็นเงินกองทุนชั้นที่ ๒ให้แนบเอกสารหลักฐานดังต่อไปนี้ประกอบคำขอด้วย (๑)รายงานการคำนวณมูลค่าเพิ่มจากการตีราคาอาคารหรือห้องชุดในอาคารชุด ตามแบบ ง.ท. ๒/๒.๑ และแบบ ง.ท. ๒/๒.๒ (๒) รายงานการนับเงินสำรองจากการตีราคาที่ดินอาคารและห้องชุดในอาคารชุดเข้าเป็นเงินกองทุนชั้นที่ ๒ ตามแบบ ง.ท. ๒/๓ (๓)ภาพถ่ายเอกสารแสดงกรรมสิทธิ์อาคารหรือห้องชุดในอาคารชุด (๔)ภาพถ่ายเอกสารแสดงกรรมสิทธิ์ในที่ดินที่ตั้งของอาคาร (๕) ภาพถ่ายกรมธรรม์ประกันอัคคีภัย (๖) รายงานแสดงรายละเอียดการตีราคาอาคารหรือห้องชุดในอาคารชุด จากบริษัทประเมินมูลค่าทรัพย์สินตามข้อ ๗.๒ ๗.๗ให้บริษัทเงินทุนนับมูลค่าส่วนที่เพิ่มขึ้นจากการตีราคาอาคารหรือห้องชุดในอาคารชุดเข้าเป็นเงินกองทุนชั้นที่ ๒ ได้เกินร้อยละ ๕๐ของมูลค่าส่วนที่เพิ่มขึ้นทั้งสิ้น แต่ไม่เกินจำนวนที่ได้รับอนุมัติจากธนาคารแห่งประเทศไทย ทั้งนี้ธนาคารแห่งประเทศไทยอาจทำการทบทวนข้อกำหนดอัตราส่วนการนับมูลค่าส่วนที่เพิ่มขึ้นจากการตีราคาอาคารหรือห้องชุดในอาคารชุดเข้าเป็นเงินกองทุนชั้นที่๒ ภายหลังงวดการบัญชีสิ้นสุดวันที่ ๓๑ ธันวาคม ๒๕๔๖ ก็ได้ ๗.๘ เมื่อได้รับอนุมัติจากธนาคารแห่งประเทศไทยแล้วให้บริษัทเงินทุนแสดงมูลค่าส่วนที่เพิ่มขึ้นจากการตีราคาอาคารหรือห้องชุดในอาคารชุดเฉพาะส่วนที่ได้รับอนุญาตให้นับเข้าเป็นเงินกองทุนชั้นที่๒ ตามข้อ ๗.๗ไว้ภายใต้หัวข้อมูลค่าส่วนเพิ่มจากการตีราคาอาคารในแบบรายงานตาราง บ.ง. ๓/๖"เงินกองทุนตามกฎหมาย" ให้บริษัทเงินทุนหักค่าเสื่อมราคาของอาคารหลังที่ได้มีการตีราคาเพิ่มและได้รับอนุมัติให้นับเป็นเงินกองทุนชั้นปีที่ ๒ ไปแล้ว ออกจากเงินกองทุนชั้นที่ ๒ในอัตราส่วนเดียวกับค่าเสื่อมราคาที่ได้หักออกไปในลักษณะเดียวกับการหักจากบัญชีส่วนเกินทุนจากการตีราคาสินทรัพย์ ๗.๙ในกรณีที่ราคาตามบัญชีของอาคารหรือห้องชุดในอาคารชุดหลังที่เคยมีการตีราคาเพิ่มและได้รับอนุมัติให้นับเป็นเงินกองทุนชั้นที่ ๒ ไปแล้วมีมูลค่าลดลงอันเกิดจากการด้อยค่า บริษัทเงินทุนต้องหักส่วนที่ลดลงดังกล่าวออกจากเงินกองทุนชั้นที่ ๒ในอัตราส่วนเดียวกับจำนวนที่ด้อยค่า ๗.๑๐เมื่อบริษัทเงินทุนจำหน่ายอาคารหรือห้องชุดในอาคารชุดที่เคยตีราคาเพิ่มและนับเข้าเป็นเงินกองทุนชั้นที่ ๒ ให้บริษัทเงินทุนรายงานการจำหน่ายดังกล่าวต่อธนาคารแห่งประเทศไทยภายใน ๗ วันนับแต่วันที่จดทะเบียนโอนอาคารหรือห้องชุดในอาคารชุดและให้หักมูลค่าที่เพิ่มขึ้นจากการตีราคาของอาคารหรือห้องชุดนั้นออกจากเงินกองทุนชั้นที่ ๒ในอัตราส่วนเดียวกับจำนวนที่ได้จำหน่ายออกไป ข้อ๘ในกรณีที่บริษัทเงินทุนตัดสินทรัพย์ที่ไม่มีราคาหรือเรียกคืนไม่ได้ออกจากบัญชีหรือกันเงินสำรองสำหรับสินทรัพย์ที่สงสัยว่าจะไม่มีราคาหรือเรียกคืนไม่ได้ยังไม่ครบจำนวนตามมาตรา ๒๓ ทวิ แห่งพระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ พ.ศ. ๒๕๒๒ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒ พ.ศ. ๒๕๒๖ให้บริษัทเงินทุนนำสินทรัพย์ในส่วนที่ยังไม่ได้ตัดออกจากบัญชีหรือในส่วนที่ยังไม่ได้กันเงินสำรองหักออกจากมูลค่าส่วนที่เพิ่มขึ้นจากการตีราคาที่ดินตามข้อ๖.๖ และมูลค่าส่วนที่เพิ่มขึ้นจากการตีราคาอาคารหรือห้องชุดในอาคารชุดตามข้อ ๗.๗เสียก่อนแล้วจึงนับจำนวนคงเหลือของมูลค่าส่วนที่เพิ่มขึ้นเข้าเป็นเงินกองทุนชั้นที่ ๒ ให้บริษัทเงินทุนแสดงรายละเอียดการนับเงินสำรองจากการตีราคาสินทรัพย์เข้าเป็นเงินกองทุนชั้นที่ ๒ ตามแบบ ง.ท. ๒/๓ ในกรณีที่สินทรัพย์ที่ไม่มีราคาหรือเรียกคืนไม่ได้ในส่วนที่ยังไม่ได้ตัดออกจากบัญขีหรือสินทรัพย์ที่สงสัยว่าจะไม่มีราคาหรือเรียกคืนไม่ได้ในส่วนที่ยังไม่ได้กันเงินสำรองมีจำนวนลดลงหากบริษัทเงินทุนประสงค์จะนับมูลค่าจากการตีราคาสินทรัพย์เข้าเป็นเงินกองทุนชั้นที่๒ เพิ่มขึ้นบริษัทเงินทุนต้องแจ้งให้ธนาคารแห่งประเทศไทยทราบโดยแสดงรายละเอียดในแบบ ดังกล่าว ข้อ๘ประกาศนี้ใช้บังคับตั้งแต่วันประกาศในราชกิจจานุเบกษาเป็นต้นไป ประกาศณ วันที่ ๓๐ ตุลาคม พ.ศ.๒๕๔๓ หม่อมราชวงศ์จัตุมงคล โสณกุล ผู้จัดการ ธนาคารแห่งประเทศไทย[ดูข้อมูลจากภาพกฎหมาย][รก.๒๕๔๓/พ๑๑๓ง/๒๔/๓ พฤศจิกายน ๒๕๔๓] ปรียนันท์/พิมพ์ ๒๖ /๑๒ /๔๔